Diari Oficial de la Generalitat Valenciana


Sumari del DOGV 3413, del 15-01-1999 (1998/10100)

RESOLUCIÓ de 16 de novembre de 1998, del conseller d'Obres Públiques, Urbanisme i Transports, sobre la modificació de les Normes Subsidiàries de Catadau, relativa a la reordenació del bulevard, on la tanca central de la CV-520 haurà de ser contínua.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3413

Data del DOGV
:   15-01-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/10514


Data del document
:   16-11-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Catadau
    * pla d'urbanisme

RESOLUCIÓ de 16 de novembre de 1998, del conseller d'Obres Públiques, Urbanisme i Transports, sobre la modificació de les Normes Subsidiàries de Catadau, relativa a la reordenació del bulevard, on la tanca central de la CV-520 haurà de ser contínua. [1998/M10903]
  
Vist l'expedient relatiu al Projecte de Modificació de les Normes Subsidiàries de Planejament Municipal de Catadau (València) sobre la reordenació del bulevard, i de conformitat amb els següents:
  
Antecedents de fet
  
Primer
  
El projecte se sotmeté a informació pública mitjançant acord del Ple de l'Ajuntament de Catadau, en sessió celebrada el dia 23 de desembre de 1997. Després del pertinent període d'informació pública, en què no es presentaren al·legacions, es produí la seua aprovació provisional pel ple en sessió celebrada el 23 de juny de 1998.
  
Segon
  
El projecte consta de memòria justificativa i plans d'ordenació.
  
Tercer
  
En l'expedient consta l'informe favorable de l'Oficina del Pla de Carreteres de la Direcció General d'Obres Públiques de data 22 de juny de 1998, si bé fa les matisacions següents: «s'informa favorablement condicionat al fet que la reserva de sòl fixada per a la nova glorieta que s'ha de construir en la CV-520 s'ajusta a allò que indique la Diputació de València». «Cal, a més, apuntar la conveniència que en la modificació es reflectisca la connexió amb la citada glorieta de la via de servei que transcorre paral·lela a la indicada CV-520».
  
Quart
  
La Comissió Territorial d'Urbanisme de València, reunida en sessió de 5 de novembre de 1998, informà favorablement l'aprovació definitiva del present expedient, i s'indica, a instància del representant de la Diputació Provincial, que la tanca central de la CV-520 hauria de ser contínua.
  
Fonaments de dret
  
Primer
  
Respecte al procediment, en el cas present, s'han observat les prescripcions legalment establides per a modificacions de planejament general d'aquesta índole, que estan constituïdes pels articles 38 i 39, per remissió del 55 de la Llei 6/1994, de 15 de novembre, Reguladora de l'Activitat Urbanística (LRAU). Així mateix, s'han demanat els diferents informes preceptius.
  
Segon
  
Quant al fons de l'assumpte, l'objecte de la modificació pretén reordenar una zona de sòl urbà residencial ubicada al nord de la població, junt amb el terme de Llombai. En l'àmbit definit en la documentació es pretenen realitzar les actuacions següents:
  
1) Reducció de la secció viària del bulevard: en l'actualitat té 40 metres i es pretén que en tinga 30. Aquesta reducció s'aconsegueix a base de reduir la zona verda central que es deixa a una amplària de 17,2 metres. Els vials també redueixen lleugerament la seua secció.
  
Es justifica l'actuació en el fet que les dimensions actuals no són proporcionals a la trama de la resta del municipi i de la densitat de població prevista en la zona.
  
Aquesta zona verda no formarà part dels jardins públics sinó que es destinarà com a zona de jocs de xiquets a una escala més de barri.
  
2) Creació de dos nous vials de 12 metres d'amplària, i se subdivideix el bulevard i les illes més àmplies.
  
Es realitza amb el fi de proporcionar la longitud de les illes i fer-les més concordes amb la de la resta de la població.
  
3) Creació d'un xamfrà en una de les illes.
  
Aquesta illa se situa al nord-est de l'actuació i es realitza amb el fi de preveure la futura ubicació d'una rotonda que ha de realitzar la Diputació en la VV-3021.
  
4) Reducció d'una planta en les illes recaients al bulevard.
  
Amb el fi de no augmentar l'edificabilitat de la zona i mantindre la proporció de les dotacions es redueix en una planta, de quatre a tres, l'alçària de les illes recaients al bulevard incloses en l'àmbit d'actuació. Aquesta nova alçària s'ajusta millor a la que realment s'està construint en la resta del municipi i correspon generalment a habitatges unifamiliars.
  
S'adjunten quadres comptabilitzant la relació entre l'edificabilitat i les dotacions, verificant-se una millora en la proporció.
  
 NNSS Modificació
  
m² dot./m² sostre 0,19 0,23
  
m² jardí/hge. 10,76 11,50
  
m² jardí/h. 3,26 3,49
  
m² jardí/100 m² hge. 7,68 8,21
  
La modificació satisfà els principis rectors de l'activitat urbanística, així com els estàndards legals de qualitat de l'ordenació.
  
Tercer
  
La modificació comporta una diferent qualificació o ús urbanístic de zones verdes anteriorment previstes, per la qual cosa requereix prèviament informe del Consell Superior d'Urbanisme substituït per informe del conseller d'Obres Públiques, Urbanisme i Transports, prèviament informe de la Comissió Territorial d'Urbanisme, en aplicació de la disposició transitòria novena de la Llei Reguladora de l'Activitat Urbanística, de conformitat amb allò que s'ha establit en l'article 55.4 de la citada llei.
  
Quart
  
El conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva de les modificacions de planejament que legalitzen actuacions urbanístiques irregulars, de conformitat amb allò que s'ha disposat en l'article 55.6 de la Llei Reguladora de l'Activitat Urbanística, en relació amb la disposició transitòria novena de la mateixa llei i l'article 6.d) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats i la resta de pertinent i corcordant aplicació, d'acord amb l'informe de la Comissió Territorial d'Urbanisme de València, resolc:
  
Primer
  
Informar favorablement la modificació de les Normes Subsidiàries de Catadau, relativa a la reordenació del bulevard, i que la tanca central de la CV-520 haurà de ser contínua.
  
Segon
  
Aprovar definitivament la modificació de les Normes Subsidiàries de Catadau, relativa a la reordenació del bulevard, i que la tanca central de la CV-520 haurà de ser contínua.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o publicació d'aquesta. Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició del mencionat recurs, de conformitat amb allò que s'ha previst en els articles 57.2.f) i 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga exercir qualsevol altre recurs que s'estime oportú.
  
València, 16 de novembre de 1998.- El conseller d'Obres Públiques, Urbanisme i Transports: José Ramón García Antón.